ספיר קופמן-פפושדו

ספיר קופמן-פפושדו (7 בספטמבר 1965 - 23 בנובמבר 2017) הייתה דוגמנית צמרת ישראלית, מלכת היופי של ישראל לשנת 1984.

ביוגרפיה
ספיר קופמן נולדה וגדלה בפתח תקווה, למשפחה בת שתי בנות. אמה יהודית הייתה דיילת יופי ואיפור בשקם, ואביה יעקב היה עובד חברת החשמל. 

בגיל 18, בעת שירותה בצה"ל, הגיעה למיון של תחרות מלכת היופי לאחר שחברת משפחה המליצה עליה. לאחר זכייתה, ייצגה את ישראל בתחרות מיס תבל (מיס יוניברס) 1984 שנערה בארצות הברית, ובתחרות מיס אירופה שנערכה בגרמניה - ובכך הייתה לישראלית הראשונה שהשתתפה בתחרות. בעקבות פרסומה כמלכת היופי של ישראל הפך "ספיר" לאחד השמות הפופולריים לבנות בישראל.

לאחר שחרורה משירות צבאי, נסעה קופמן לדגמן בניו יורק למעצב האופנה הדומיניקני אוסקר דה לה רנטה.

בישראל שימשה כדוגמנית הבית של מותג בגדי הים הישראלי גוטקס, והשתתפה במשלחת של גוטקס לאולימפיאדת 1984, והייתה לאחת הדוגמניות המובילות בישראל. במהלך השנים כיכבה קופמן על 25 שערים של שבועון "לאשה".

במהלך שנות התשעים לקחה חלק בהנחיית טקסי מלכת היופי, וב-2006 נפגשה עם המועמדות לתחרות. 

בנוסף ב-1993 הנחתה את תחרות היופי תגלית השנה.

ב-2002 דיגמנה לחברת שעוני היד השווייצרית אוריס.

היא עסקה גם בפעילות פילנתרופית.

חיים אישיים
קופמן-פפושדו ניהלה זוגיות בשנות ה-90 עם אייל בוחבוט, מי שהופיע במחזמר "שיער". 

ב-1995 קופמן נישאה לבנו של אלי פפושדו, איש העסקים יואב פפושדו ונולדו להם שלושה ילדים. 
בתה נעה גם היא דוגמנית.

ב-23 בנובמבר 2017 נפטרה קופמן ממחלת הסרטן.

קישורים חיצוניים

 גבי בר חיים, לא לאכול? נראה לי דיכאון: ספיר קופמן מדברת על דוגמנות שפויה, באתר Nrg, 26 בספטמבר 2008
 
 ספיר קופמן-פפושדו, ספיר קופמן: "הגעתי לגמרי במקרה", באתר Nrg, 27 בינואר 2002
 ספיר קופמן-פפושדו מתנדבת, בגיליון החדש של BIGTIME, באתר Nrg, 24 ביולי 2010

הערות שוליים

דוגמניות ישראליות
דוגמנים ישראלים
מלכות היופי
משתתפות בתחרות מיס תבל 1984
משתתפות בתחרות מיס אירופה
אישים הקבורים בבית הקברות בכפר שמריהו
כפר שמריהו: אישים
ישראלים שנפטרו מסרטן
ישראליות שנפטרו מסרטן
ישראליות שנולדו ב-1965
ישראלים שנולדו ב-1965
ישראליות שנפטרו ב-2017
ישראלים שנפטרו ב-2017